CONVOCATORIA PARA OS CENTROS EDUCATIVOS CON CICLOS MEDIOS DE FORMACIÓN PROFESIONAL DA PROVINCIA DE PONTEVEDRA, PARA PARTICIPAR COMO ENTIDADES DE ENVÍO DENTRO DO PROXECTO DE MOBILIDADE QUE SE PRESENTARÁ NA CONVOCATORIA ERASMUS+ 2017
ADMINISTRACIÓN LOCAL — Provincial — Deputación Provincial (Subvencións, 09/12/2016)

A Deputación de Pontevedra ten previsto presentar unha proposta ao SEPIE (Servizo Español para a Internacionalización da Educación) dentro do programa Erasmus+ para persoas recentemente tituladas de ciclos medios de formación profesional da provincia de Pontevedra. O proxecto consiste na realización de prácticas en empresas do sector privado ou en organismos públicos europeos durante un período de 6 meses co fin de promover e completar a súa formación académica, impulsar a súa inserción laboral, facilitar a súa futura incorporación ao mercado de traballo e aumentar as súas competencias en linguas estranxeiras. Por este motivo convócanse os centros educativos con ciclos medios de formación profesional que queiran participar como entidades de envío dentro do proxecto que se presentará na convocatoria Erasmus+ 2017. O prazo de presentación das solicitudes é de 15 días naturais, contados a partir do día seguinte ao da publicación deste anuncio no Boletín Oficial da Provincia de Pontevedra (BOPPO). Para poder participar neste proxecto: 2.1. Obxecto da convocatoria: prácticas laborais en Europa para persoas recentemente tituladas en ciclos medios de FP 2.2. Datos do centro educativo: 2.1. Número PIC e CIF do centro educativo 2.2. Nome, correo-e e número de teléfono da ou do representante legal do centro 2.3. Identificación da ou do profesional do centro educativo que actuará como persoa de contacto, achegando o seu correo-e e o seu número de teléfono 2.4. Orde de preferencia nas titulacións para as que se solicitan as bolsas indicadas con detalle e os países de destino suxeridos (preferiblemente de fala inglesa) 2.5. Número de bolsas solicitadas Seleccionaranse todos os centros de FP que o soliciten. Ante o descoñecemento do número de centros de formación e de mobilidades que os centros van solicitar, o método de selección para determinar as persoas beneficiarias das bolsas será o seguinte: Unha vez que o SEPIE aprobe o proxecto e o número de mobilidades subvencionadas, o número de bolsas asignarase de forma proporcional, tendo en conta os criterios mencionados e tentando garantir un número mínimo por centro. No caso de que o número de mobilidades aprobadas polo SEPIE non cubra ese mínimo por centro, o total de prazas asignarase de xeito proporcional ao solicitado, respectando que cada centro teña, como mínimo, unha mobilidade. Este criterio de repartición estará suxeito á decisión dos membros do consorcio que se forme, que constará en acta levantada para o efecto. Para aquelas mobilidades que quedasen sen asignar e para as que non exista acordo, o comité de mobilidade desta Deputación determinará, por motivos de estratexia e xestión do proxecto, as familias e os centros elixidos, previa reunión con todos os centros para consensuar os criterios que se utilizarán nesa decisión. A relación provisional dos centros interesados publicarase no prazo máximo dun mes no taboleiro de anuncios da Deputación, na súa páxina web (www.depo.es) e no BOPPO. O prazo para presentar alegacións será de dez días naturais. Transcorrido este prazo publicarase a lista definitiva nos medios sinalados anteriormente. O desenvolvemento efectivo das prácticas queda suxeito á aprobación definitiva do proxecto por parte do SEPIE. Establécense os seguintes criterios do baremo. A nota final obterase da suma das puntuacións dos seguintes apartados: O proceso selectivo será supervisado polo xefe do Servizo de Promoción de Emprego e Desenvolvemento Local da Deputación de Pontevedra (ou a persoa en quen delegue). En caso de empate, os criterios de desempate serán, por esta orde: No caso de continuar empatados, o desempate determinarase por sorteo. Valorarase ata un máximo de 2 puntos, calculando a media aritmética das cualificacións obtidas no ciclo formativo de grao medio (dos cursos finalizados): Non se terán en conta as cualificacións validadas.3.1. Certificados de nivel de idioma vehicular do país de destino (ou inglés no seu defecto) 3.2. Baremo dun segundo idioma Valorarase con 0,5 puntos cada título de formación profesional de grao medio diferente ao que lle dea acceso á mobilidade, ata un máximo de 1 punto. Habilidades persoais e sociais suficientes para desenvolverse en contornos distintos dos habituais. Valorarase a acreditación da pertenza a calquera tipo de ONG ou a participación en programas de voluntariado, interese, iniciativa etc. Describa brevemente a súa organización (oferta educativa do centro: familias profesionais, contornos socioeconómicos e sociais do centro, ano de creación do centro etc.): Cales son as actividades e a experiencia da súa organización nas áreas relevantes para a solicitude da mobilidade? (experiencia na xestión doutros programas europeos, experiencia en proxectos de calidade e innovación educativa, transferencias en boas prácticas etc.): Indique o persoal implicado neste proxecto e as competencias previas que achegue a este (existencia de persoal específico para a xestión de proxectos europeos, coñecementos de idiomas etc.): Melloras esperadas coa participación do centro nesta convocatoria de mobilidade Erasmus+ (mellorar a competencia lingüística do alumnado, dimensión europea, aumento da empregabilidade do alumnado etc.): Solicitou ou recibiu algunha axuda de calquera programa da Unión Europea nos últimos doce meses? Indique cales: Pontevedra, a 18 de novembro de 2016.—A Deputada Delegada, María Montserrat Magallanes Álvarez.